Cleveron

Ajalugu

Ettevõte sai alguse 2007. aastal, mil registreeriti juriidilise nimena Cleveron, kuid esialgu kandis ettevõte nime SmartPOST. 2009. aastal avas SmartPOST pakiautomaatide võrgustiku Eestis. 2010. aastal müüdi seni kasutatud bränd SmartPOST koos pakiautomaatide võrgustiku ja logistikateenuseid pakkuva üksusega Soome ettevõttele Itella Corporation. Selle tulemusena sai ettevõtte nimeks Cleveron, seejuures jätkati pakiautomaatide tehnoloogia ja tarkvara arendamist ning müüki. Aastaks 2014 oli ettevõte arendanud mitmeid uusi lahendusi ja toodete kasvava nõudluse tõttu avati uus arenduskeskus. 2015. aastal tõi Cleveron ametlikult turule uue robootilise pakiautomaadi, mida saatis suur edu. Aastaks 2018 oli ettevõttel kliente nii Euroopas kui ka Ameerika Ühendriikides. Aastal 2018 avati Viljandi arenduskeskuse laiendus, mis suurendas seni kasutatavat pinda 7500 m² võrra.

Personal

Septembri 2018 seisuga oli ettevõttel 159 töötajat, mis tähendab, et seda on 60 inimese võrra enam kui 2017. aastal samal ajal. AS Cleveron tegutseb nii Viljandis kui ka Tallinnas – peakontor ja arenduskeskus asub Viljandis ning infotehnoloogia ja müügiosakond Tallinnas.

Finantsaktid

2015. aastal oli ettevõtte käive 2 500 000 eurot, kasum umbes 10 000 eurot.
2016. aastal oli ettevõtte käive 3 200 000 eurot, kahjumi üle 200 000 euro.
2017. aastal oli ettevõtte käive üle 11 mln euro ja kasum ligi 800 000 eurot.
2018. aasta III kvartalis (01.06.2018–31.08.2018) oli ettevõtte käive üle 15 mln euro ja majandusaasta kogukäibeks prognoositakse üle 45 mln euro.
AS Cleveroni kogukäibest 77% moodustab eksport. Ettevõte maksis 2018. aasta III kvartalis tööjõumakse üle 500 000 euro ja see näitab, et ettevõtte keskmine palk on 53% kõrgem Eesti keskmisest. Cleveroni omanik Arno Kütt on öelnud, et AS Cleveroni järgmine loogiline samm oleks Tallinna börsile minek, kuna inimesed on huvitatud ettevõttesse investeerimisest.

Tooted

·      Cleveron 402 – laiendatav robootiline pakiautomaat, mis võimaldab väljastada 100–1500 pakki päevas
·      Cleveron 401– maailma esimene robootiline pakiautomaat, mis võimaldab väljastada 50‒200 pakki päevas
·      Cleveron 302 – pakiautomaadi lahendus , mis võimaldab väljastada 20‒100 pakki päevas
·      Cleveron 301 – maailma esimene nutitelefoni kaudu juhitav pakiautomaat, mis võimaldab väljastada kuni 100 pakki päevas
·      CollectNet– tarkvaralahendus, mis võimaldab ettevõtetel kiirelt ja soodsalt kasutusele võtta oma pakiautomaat
·      Cleveron 201– Eesti esimene kodukasutuseks mõeldud pakiautomaat

Kliendid

AS Cleveroni suurimad kliendid on WalMart, Inditex, ASDA, SmartPost ja Posti Group. Aastal 2018 on Cleveroni tooted esindatud Eestis, Soomes, Norras, Hispaanias, Brasiilias, Ungaris, Bulgaarias, Saksamaal, Ameerika Ühendriikides ja Inglismaal.

Tunnustus

2016. aastal tunnustas mainekas ajakiri Postal Technology
Cleveron 402 tiitliga „Delivery Innovation of the Year“.
2017. aastal nimetas EY Estonia Cleveroni asutajad Arno Kütti ja Peep Kulla Eesti aasta ettevõtjateks.
2018. aastal kuulutati Cleveron Eesti ettevõtluse auhinnagalal Eesti aasta ettevõtteks 2018, samuti võeti esikoht aasta disainirakendaja ja aasta uuendaja kategoorias.